उन्होंने कहा कि बाबा साहब को भारत रत्न मिलने के लिए 43 साल इंतजार करना पड़ा। एक गैर कांग्रेसी सरकार ने बसपा के दबाव में उन्हें भारत रत्न दिया। मायावती ने अम्बेडकर स्मारक से एलान किया कि विरोधी दलों की तमाम आलोचनाओं के बावजूद बसपा सरकार दलित महापुरुषों, गुरुओं और संतों के स्मारक और मूर्तियाँ स्थापित करने का काम जारी रखेगी। इन महापुरुषों और गुरुओं के सम्मान में कोई कसर नहीं छोड़ी जाएगी।